smcproject/ml-wiki-sentences huggingface dataset:
നഗരഹൃദയത്തിൽ നിന്നും രണ്ടര കിലോമീറ്റർ മാത്രം അകലെയായി സ്ഥിതി ചെയ്യുന്ന ശ്രീവല്ലഭ ക്ഷേത്രം , 7 കിലോമീറ്റർ കിഴക്കു മാറി സ്ഥിതിചെയ്യുന്ന കവിയൂർ മഹാദേവക്ഷേത്രം എന്നിവയാണ് തിരുവല്ലാ താലൂക്കിലെ പുരാതനമായ ഹൈന്ദവ ദേവാലയങ്ങൾ.
കാവുംഭാഗം-എഴിഞ്ഞില്ലം വഴിയിൽ വേങ്ങൽ എന്ന സ്ഥലത്തിനു സമീപമുള്ള ആലംതുരുത്തിയിലെ തിരു-ആലംതുരുത്തി മഹാമായ ക്ഷേത്രമാണ് തിരുവല്ലാ ദേശത്തെ ഏറ്റവും പ്രാചീനമായ ക്ഷേത്രം.
ഇതൊരു ഭഗവതി (ആദിപരാശക്തി അഥവാ ദുർഗ്ഗ ) ക്ഷേത്രമാണ്.
ഉത്രശീവേലി ചടങ്ങിൽ ശ്രീവല്ലഭ ക്ഷേത്രത്തിലേയ്ക്ക് ആലംതുരുത്തി ഭഗവതിയെ എഴുന്നെള്ളിക്കാറുണ്ട്.
മുത്തൂർ ശ്രീ ഭദ്രകാളി ക്ഷേത്രമാണ് മറ്റൊന്ന്.
പ്രസിദ്ധ തീർഥാടനകേന്ദ്രമായ ചക്കുളത്തുകാവ് ഭഗവതി ക്ഷേത്രം ഇവിടെ നിന്നും 9 കിലോമീറ്റർ മാത്രം അകലെയാണ്.
പ്രശസ്തമായ ഓതറ പുതുക്കുളങ്ങര ദേവി ക്ഷേത്രം തിരുവല്ല താലൂക്കിലെ ഇരവിപേരൂർ ഗ്രാമപഞ്ചായത്ത്‌ത്തിലാണ് സ്ഥിതിചെയ്യുന്നത്.
സെൻ്റ്.
ജോൺസ് കത്തീഡ്രൽ
പാലിയേക്കര പള്ളി , സെന്റ് ജോൺസ് കത്തീഡ്രൽ എന്നിവ തിരുവല്ലയിലെ പ്രധാന ക്രൈസ്തവ ആരാധനാലയങ്ങളാണ്.
മാർത്തോമ്മാ സഭയുടെ ആസ്ഥാനവും അനുബന്ധസ്ഥാപനങ്ങളും നഗരകേന്ദ്രത്തിൽ സ്ഥിതി ചെയ്യുന്നു.
പ്രമുഖ തീർത്ഥാടന കേന്ദ്രങ്ങളായ നിരണം പള്ളി , പരുമല പള്ളി എന്നിവ തിരുവല്ല പട്ടണത്തിൽ നിന്നും യഥാക്രമം 9 കിലോമീറ്ററും 10 കിലോമീറ്ററും മാത്രം അകലെയാണ്.
നൂറ്റാണ്ടുകൾക്ക് മുൻപ് തന്നെ ശ്രീവല്ലഭക്ഷേത്രത്തിനനുബന്ധമായി താമസസൗകര്യങ്ങളോട് കൂടിയ ഒരു ഗുരുകുലം നിലനിന്നിരുന്നതായി കരുതപ്പെടുന്നു.
ടൈറ്റസ് II ടീച്ചേഴ്സ് കോളേജ്,  മാർ അത്താനേഷ്യസ് കോളേജ് ഫോർ അഡ്‌വാൻസ്‌ഡ് സ്റ്റഡീസ് (മാക്‌ഫാസ്റ്റ്) തുടങ്ങിയവ തിരുവല്ലയിലെ മറ്റ് പ്രധാന വിദ്യാഭ്യാസ സ്ഥാപനങ്ങളാണ്.
ആശുപത്രികൾ താലൂക്ക് ആശുപതി പുഷ്പഗിരി മെഡിക്കൽ കോളേജ് മെഡിക്കൽ മിഷൻ ആശുപത്രി മേരി ക്യൂൻസ് ആശുപത്രി ബിലീവേഴ്സ് ചർച്ച് മെഡിക്കൽ കോളേജ് അവലംബം 1 2 ↑ {{ cite book }} : Cite has empty unknown parameter: | coauthors= ( help ) ↑ തിരുവല്ല.
കോം വെബ്‌സൈറ്റ് 1 2 പി ഉണ്ണികൃഷ്ണൻ നായർ, 'തിരുവല്ല ഗ്രന്ഥവരി', സ്കൂൾ ഓഫ്‌ സോഷ്യൽ സയൻസസ്‌, മഹാത്മാഗാന്ധി സർവകലാശാല ↑ ↑ Thiruvalla എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബെവർലി നയാ ഇംഗ്ലീഷ് വിലാസം https://ml.wikipedia.org/wiki/Beverly_Naya
ബ്രിട്ടീഷ് വംശജയായ നൈജീരിയൻ നടിയാണ് ബെവർലി നയാ (ജനനം ബെവർലി ഇഫുനയ ബാസ്സി; 17 ഏപ്രിൽ 1989).
2010-ലെ മികച്ച നോളിവുഡ് അവാർഡുകളിൽ അവർ ഏറ്റവും മികച്ച പ്രതിഭയ്ക്കുള്ള അവാർഡ് നേടി.
2011-ലെ സിറ്റി പീപ്പിൾ എന്റർടൈൻമെന്റ് അവാർഡിൽ ഫാസ്റ്റ് റൈസിംഗ് നടിക്കുള്ള അവാർഡും അവർ നേടി.
നൈജീരിയൻ മാതാപിതാക്കളുടെ ഏകമകളായി ലണ്ടനിൽ ബെവർലി ഇഫുനയ ബാസ്സി ജനിച്ചു.
പതിനേഴാം വയസ്സിൽ ബ്രൂണൽ സർവകലാശാലയിൽ തത്ത്വശാസ്ത്രം, മനഃശാസ്ത്രം, സാമൂഹ്യശാസ്ത്രം എന്നിവ പഠിച്ചുകൊണ്ടിരിക്കുമ്പോൾ അഭിനയിക്കാൻ തുടങ്ങി.
റോഹാംപ്ടൺ സർവകലാശാലയിൽ സ്‌ക്രിപ്റ്റ്-റൈറ്റിംഗ്, ഫിലിം മേക്കിംഗ് എന്നിവയും പഠിച്ചു.
നോളിവുഡിന്റെ ദ്രുതഗതിയിലുള്ള വളർച്ചയും അത് അഭിനേതാക്കൾക്ക് ലഭിക്കുന്ന അവസരങ്ങളും കാരണം താൻ നൈജീരിയയിലേക്ക് താമസം മാറിയെന്ന് ബെല്ല നൈജയ്ക്ക് നൽകിയ അഭിമുഖത്തിൽ അവർ വിശദീകരിച്ചു.
മറ്റൊരു അഭിമുഖത്തിൽ, റാം‌സി നൗവയെയും ജെനീവീവ് ന്നാജിയെയും അവർ ഉപദേഷ്ടാക്കളായി ഉദ്ധരിച്ചു.
പതിനേഴാമത്തെ വയസ്സിൽ അഭിനയിക്കാൻ തുടങ്ങിയ അവർ ലണ്ടനിലെ റോഹാംപ്ടൺ സർവകലാശാലയിൽ ചലച്ചിത്ര നിർമ്മാണം പഠിച്ചു.
2011 ൽ, നൈജീരിയയിലെ സിറ്റി പീപ്പിൾ എന്റർടൈൻമെന്റ് അവാർഡുകളിൽ "അതിവേഗം വളരുന്ന നടിയായി" തിരഞ്ഞെടുക്കപ്പെട്ടു, എന്കോമിയം മാഗസിൻ എന്തിനാണ് നൈജീരിയയിലേക്ക് മടങ്ങിയതെന്ന് ചോദിച്ചപ്പോൾ അവർ പറഞ്ഞു.
"ഞാൻ യൂണിവേഴ്സിറ്റിയിൽ നിന്ന് ബിരുദം നേടിയ ശേഷം, എനിക്ക് അഭിനയിക്കാൻ ആഗ്രഹമുണ്ടെന്ന് എനിക്കറിയാം. ലണ്ടനിൽ എനിക്ക് ഒരു വർഷത്തിലൊരിക്കൽ ഒരു സിനിമ ഷൂട്ട് ചെയ്യാനാകും. ഈ വ്യവസായത്തിലേക്ക് വരുന്ന സമയത്ത് എനിക്ക് ഒരു ബ്രാൻഡ് നിർമ്മിക്കാനും സിനിമകൾ ഷൂട്ട് ചെയ്യാനും കൂടുതൽ വൈവിധ്യമാർന്ന സ്ക്രിപ്റ്റുകൾ നൽകാനും കഴിയും. ആ കാരണത്താലാണ് ഞാൻ തിരിച്ചുവരാൻ തീരുമാനിച്ചത് " ഫിലിമോഗ്രാഫി ഗിൽട്ടി പ്രെഷേഴ്സ് (2009) ഡെത്ത് വാട്ടേഴ്സ് (2012) ടിൻസൽ ഹോം ഇൻ എക്സൈൽ അലൻ പോസ ഫോർഗെറ്റിങ് ജൂൺ മേക്ക് എ മൂവ് അപ് ക്രീക്ക് വിതൗട്ട് പാഡിൽ സ്ട്രിപെഡ് വീക്കെൻഡ് ഗെറ്റാവേ വെൻ ലൗവ് ഹാപ്പെൻഡ്സ് (2014) ബ്രദേഴ്സ് കീപ്പെർ (2014) ബിഫോർ 30 (2015–) ഒയാസിസ് (2015) സ്കിന്നി ഗേൾ ഇൻ ട്രാൻസിക്ട് (2015) സുരു ലീയർ (2016) ദി വെഡ്ഡിംഗ് പാർട്ടി (2016) ദി വെഡ്ഡിംഗ് പാർട്ടി 2 (2017) ചീഫ് ഡാഡി (2018) ഡിന്നെർ അഫെയേഴ്സ് ഓഫ് ദി ഹാർട്ട് ജമ്പിൾഡ് ദി ആർബിട്രേഷൻ ഡിബിയ ഇൻ സിക്ക്നെസ് ആന്റ് ഹെൽത്ത് അവാർഡുകളും നാമനിർദ്ദേശങ്ങളും Year 2011 Event Prize Work Result 2014 ELOY അവാർഡ്സ് TV Actress of the Year ടിൻസൽ നാമനിർദ്ദേശം 2011 സിറ്റി പീപ്പിൾ എന്റർടൈൻമെന്റ് അവാർഡ്സ് Fast Rising Actress വിജയിച്ചു 2010 ബെസ്റ്റ് ഓഫ് നോളിവുഡ് അവാർഡ്സ് Most Promising Talent വിജയിച്ചു 2020 ആഫ്രിക്ക മാജിക് വ്യൂവേഴ്‌സ് ചോയ്‌സ് അവാർഡ്സ്(AMVCA) മികച്ച ഡോക്യുമെന്ററി സ്കിൻ Won അവലംബം
ബേലാ താർ ഇംഗ്ലീഷ് വിലാസം https://ml.wikipedia.org/wiki/B%C3%A9la_Tarr
ഒരു ഹംഗേറിയൻ ചലച്ചിത്രകാരനാണ് ബേലാ താർ (21 ജൂലൈ 1955).
തെക്കൻ ഹംഗറിയിലെ Pécs എന്ന പ്രദേശത്ത് 1955-ൽ ജനനം.
കൗമാരകാലത്തു തന്നെ സംഗീതസംഘങ്ങളിലും തിയറ്റർ സംഘങ്ങളിലും പ്രവർത്തനമാരംഭിച്ച താർ, തൊഴിലാളി സംഘങ്ങളിലെയും സജീവ സാനിധ്യമായിരുന്നു.
തന്റെ 14-മത്തെ ജന്മദിനത്തിന് പിതാവ് സമ്മാനമായി നൽകിയ 8 എം‌എം ക്യാമറ ഉപയോഗിച്ച്, 17- വയസ്സിൽ ജിപ്സി തൊഴിലാളികളെക്കുറിച്ച് Guest workers (1971) എന്ന ഡോക്യുമെന്ററി നിർമ്മിച്ച താർ, ഇതേ ഡോക്യുമെന്ററിയെത്തുടർന്ന് ഹംഗേറിയൻ കമ്യൂണിസ്റ്റ് പാർട്ടിയ്ക്ക് അനഭിമതനാവുകയും, തുടർ‌വിദ്യാഭ്യാസത്തിനുള്ള അനുമതി നിഷേധിക്കപ്പെടുകയും ചെയ്തു.
ഒരു ഷിപ്പ്‌യാർഡിൽ ജോലി ചെയ്തുകൊണ്ട് ഡോക്യുമെന്ററി പ്രവർത്തനങ്ങൾ തുടർന്ന താർ, ഒരു അമച്വർ ഫിലിം ഫെസ്റ്റിവലിൽ ഡോക്യുമെന്ററി പ്രദർശിപ്പിച്ചതിനെത്തുടർന്ന് ഡോക്യു-ഫിക്ഷൻ ജനുസ്സിൽ പ്രവർത്തിച്ചിരുന്ന, István Dárday, Györgyi Szalai എന്നീ സംവിധായകരുടെ ശ്രദ്ധ പിടിച്ചു പറ്റുകയും, അങ്ങനെ ഇരുപതാമത്തെ വയസ്സിൽ പ്രൊഫഷണൽ സിനിമാ നിർമ്മാണവുമായി ബന്ധപ്പെടുകയും ചെയ്തു.
ഫിലിമോഗ്രാഫി ഫീച്ചർ ചിത്രങ്ങൾ ഫാമിലി നെസ്റ്റ് (1977) ദ ഔട്ട് സൈഡർ (1981) ദ പ്രീ ഫാബ് പീപ്പിൾ (1982) ഓട്ടം അൽമനാക്(1985) ഡാമ്നേഷൻ (1988) സാത്താൻടാംഗോ (1994) റെക്ക്മീസ്റ്രർ ഹാർമണീസ് (2000) ദ മാൻ ഫ്രം ലണ്ടൻ (2007) ദ ടൂറിൻ ഹോഴ്സ് (2011) ടെലിവിഷൻ സിനിമകൾ മാക്ബെത്ത് (1982) ഷോട്ട് ഫിലിമുകൾ ഹോട്ടൽ മാഗ്നസിറ്റ് (1978) ജേർണി ഓൺ ദ പ്ലെയിൻ (1995) വിഷൻസ് ഓഫ് യൂറോപ്പ് (2004) ഡോക്യുമെന്ററി സിറ്റി ലൈഫ്(1990) അവലംബം ↑ András Bálint Kovács, The Cinema of Béla Tarr: The Circle Closes, Columbia University Press, New York, 2013.
പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Béla Tarr Béla Tarr on the Board of Directors for Cine Foundation International Archived 2014-07-07 at the Wayback Machine .
Brightlightsfilm.com Interview Kinoeye Essay Declaration of Solidarity for Béla Tarr Archived 2005-09-25 at the Wayback Machine .
, by Fred Kelemen, FIPRESCI website, March 2005, retrieved April 17, 2006 Vajramedia presents: Satantango Berlinale 1994 Forum Documentation Archived 2007-10-28 at the Wayback Machine .
Tarr with his dffb film students Archived 2012-06-15 at the Wayback Machine .
ഫിലിപ്പൈൻ കടൽ
ഫിലിപ്പീൻസിന്റെ വടക്ക്കിഴക്കും കിഴക്കുമായി സ്ഥിതിചെയ്യുന്ന ശാന്തസമുദ്രത്തിന്റെ ഭാഗമായ ഒരു കടലാണ് ഫിലിപ്പൈൻ കടൽ ( Philippine Sea ).
ഈ കടലിന്റെ വിസ്തീർണ്ണം അൻപത് ലക്ഷം ചതുരശ്ര കിലോമീറ്റർ ആകുന്നു.
ഈ കടലിന്റെ അടിത്തട്ട് ഫിലിപ്പൈൻ ഭൂവൽക്കഫലകമാണ്.
തെക്ക് പടിഞ്ഞാറ് ഫിലിപ്പീൻസ് ദ്വീപസമൂഹം ( ലുസോൺ , കറ്റാന്ദുവാനസ് , സമർ , ലെയ്ടെ , മിന്ദനാവോ ); തെക്ക് കിഴക്ക് ഹൽമഹേര , മൊറോടായി , പലാവു , യാപ് , യൂലിതി (കരോലിൻ ദ്വീപുകൾ);കിഴക്ക് ഗുവാം , സയ്പാൻ , ടിനിയൻ ദ്വീപ് , വടക്ക്കിഴക്ക് ബൊണിൻ ദ്വീപുകൾ , ഇവോ ജിമ ; വടക്ക് ജാപനീസ് ദ്വീപുകളായ ഹോൺഷു , ഷികോകു , ക്യൂഷൂ ; വടക്ക് പടിഞ്ഞാറ് ര്യുക്വൂ ; പടിഞ്ഞാറ് തായ്‌വാൻ എന്നിവയ്ക്കിടയിലായി ഫിലിപ്പൈൻ കടൽ വ്യാപിച്ചു കിടക്കുന്നു.
ഭൂമിയിലെ ഏറ്റവും ആഴമേറിയ മരിയാന കിടങ്ങ് , ഫിലിപ്പീൻ കിടങ്ങ് തുടങ്ങിയ കിടങ്ങുകൾ ഫിലിപ്പൈൻ കടലിലാണ് സ്ഥിതിചെയ്യുന്നത്.
ഭൂമിശാസ്ത്രം An image captured from the ISS while flying over the Philippine Sea സ്ഥാനം Location of the Philippine Sea
ഫിലിപ്പൈൻ കടൽ, പടിഞ്ഞാറ് ഫിലിപ്പീൻസ്, തായ്‌വാൻ വടക്ക് ജപ്പാൻ, കിഴക്ക് മറിയാന ദ്വീപുകൾ തെക്ക് പലാവു എന്നിവയ്ക്കിടയുലായി വ്യാപിച്ചു കിടക്കുന്നു.
സെലെബ്സ് കടൽ തെക്കൻ ചൈനാകടൽ , കിഴക്കൻ ചൈനാകടൽ എന്നിവയാണു സമീപസ്ഥമായ കടലുകൾ.
അന്തരാഷ്ട്ര ഹൈഡ്രോഗ്രാഫിക് ഓർഗനൈസേഷൻ ഫിലിപ്പൈൻ കടൽ നിർവചിച്ചിരിക്കുന്നത് ഉത്തര ശാന്തസമുദ്രത്തിൽ ഫിലിപ്പീൻസ് ദ്വീപസമൂഹത്തിനു കിഴക്കായി താഴെ പറയുന്നവ അതിർത്തിയായി കിടക്കുന്ന കടൽ എന്നാൺ*
പടിഞ്ഞാറ് ഇന്ത്യൻ ദ്വീപസമൂഹം , തെക്കൻ ചൈനാകടൽ and കിഴക്കൻ ചൈനാകടൽ .
വടക്ക് ക്യൂഷൂവിന്റെ തെക്ക് കിഴക്കൻ തീരം, സെറ്റോ കടലിന്റെ തെക്കും കിഴക്കും അതിർത്തികൾ ഹോൺഷു ദ്വീപിന്റെ തെക്കൻ തീരം.
ജപാനെ ബോണിൻ ദ്വീപുമായി ബന്ധിപ്പിക്കുന്ന കിടങ്ങ്, മറിയാന ദ്വീപുകൾ
തെക്ക് ഗുവാം , യാപ് ,  ( പലാവു ) ഹൽമഹേര എന്നീ ദ്വീപുകളെ ബന്ധിപ്പിക്കുന്ന സാങ്കല്പിക രേഖ.
Philippines Taiwan Japan Palau Federated States of Micronesia Northern Mariana Islands class=notpageimage| Countries and territories ( red dot ) within the sea ( blue dot ) ഭൂഗർഭശാസ്ത്രം View of the beach, rocky coastline and the Philippine Sea in Pingtung County, Taiwan
ഫിലിപ്പൈൻ കടൽ ഭൗമഫലകം ഈ കടലിന്റെ അടിത്തട്ടാണ്.
ഈ ഭൗമഫലകം, കിഴക്കൻ തയ്‌വാനെയും ഫിലിപ്പൈൻ ദ്വീപസമൂഹത്തിലെ മിക്കവാറും എല്ലാദ്വീപുകളെയും വഹിക്കുന്ന, ഫിലിപ്പൈൻ മൊബൈൽ ഭൗമഫലകത്തിനടിയിലേക്ക് നീങ്ങിക്കൊണ്ടിരിക്കുകയാണ്  .
രണ്ട് ഭൗമഫലകങ്ങൾക്കിടയിൽ ഫിലിപ്പീൻ കിടങ്ങ് സ്ഥിതി ചെയ്യുന്നു
സമുദ്ര ജൈവവൈവിധ്യം
ഫിലിപ്പൈൻ കടലിന് 679,800 ചതുരശ്ര കിലോമീറ്റർ മീറ്റർ സമുദ്രാതിർത്തിയും (marine territorial scope) 2.2 ദശലക്ഷം ചതുരശ്ര കിലോമീറ്റർ വിസ്തൃതിയുള്ള പ്രത്യേക സാമ്പത്തിക മേഖലയും (Exclusive economic zone) ഉണ്ട് മലയ് ദ്വീപസമൂഹവുമായി താരതമ്യപ്പെടുത്തുമ്പോൾ ഒരു നിശ്ചിത വിസ്തൃതിയിൽ കാണപ്പെടുന്ന സമുദ്ര ജീവികളുടെ എണ്ണം ഫിലിപ്പൈൻ കടലിൽ കൂടൂതലാണ്, സമുദ്ര ജൈവവൈവിധ്യത്തിന്റെ ഒരു പ്രഭവ കേന്ദ്രമായി ഈ കടലിനെ കണക്കാക്കുന്നു.
പവിഴപ്പുറ്റ് ത്രികോണത്തിൽ ഉൾപ്പെടുത്തിയിരിക്കുന്ന ഫിലിപ്പൈൻ കടലിൽ 3,212 ഇനത്തിൽപ്പെട്ട മത്സ്യങ്ങളും 486 പവിഴപ്പുറ്റ് ഇനങ്ങളും 800 കടൽപായൽ ഇനങ്ങളും 820 ബെന്തിക് ആൽഗകളും ഉൾപ്പെടുന്നു.
ഇതിലെ വെർഡെ ദ്വീപ് പാസേജ് “സമുദ്ര മത്സ്യ ജൈവവൈവിധ്യത്തിന്റെ കേന്ദ്രത്തിന്റെ കേന്ദ്രം” എന്ന് വിളിക്കപ്പെടുന്നു (“the center of the center of marine fish biodiversity”).
ഈ കടലിൽ മാത്രം കാണപ്പെടുന്ന മുപ്പത്തിമൂന്ന് വംശം മത്സ്യങ്ങളിൽ നീല പുള്ളികളുള്ള മാലാഖമൽസ്യം (blue-spotted angelfish Chaetodontoplus caeruleopunctatus )), കടൽ മുഴു (sea catfish Arius manillensis )) എന്നിവയുൾപ്പെടുന്നു.
വംശനാശഭീഷണി നേരിടുന്ന സമുദ്രജീവികളായ തിമിംഗില സ്രാവ് ( Rhincodon typus ), കടൽപ്പശു ( Dugong dugon ), മെഗാമൗത്ത് സ്രാവ് ( Megachasma pelagios ).
എന്നിവ ഈ കടലിൽ പ്രജനനം നടത്തുകയോ ഇരതേടുകയോ ചെയ്യുന്നു.
മഹാരാജപുരം വിശ്വനാഥയ്യർ
കർണ്ണാടക സംഗീത ത്തിലെ പ്രമുഖ വാഗ്ഗേയകാരന്മാരിലൊരാളായ മഹാരാജപുരം വിശ്വനാഥ അയ്യർ (ജീവിതകാലം: 1896 – 1970)  തമിഴ്നാട്ടിലെ മഹാരാജപുര ത്ത് ജനിച്ചു.
ഗായകനായ രാമ അയ്യരായിരുന്നു പിതാവ്.
സംഗീതകലാനിധി സംഗീതഭൂപതി എന്നീ ബഹുമതികൾ അദ്ദേഹത്തിനു സമ്മാനിക്കപ്പെട്ടിട്ടുണ്ട്.
കെ. ബി. സുന്ദരാംബാൾ, വിശ്വനാഥയ്യർ നന്ദനാർ എന്ന ചിത്രത്തിൽ
അദ്ദേഹത്തിന്റെപ്രമുഖ ശിഷ്യന്മാരിൽ ശെമ്മാങ്കുടി ശ്രീനിവാസ അയ്യ ർ, മന്നാർകുടി സാംബശിവഭാഗവതർ ,പുത്രനായ മഹാരാജപുരം സന്താനം എന്നിവർഉൾപ്പെടുന്നു.
അദ്ദേഹം അഭിനയിച്ച ഒരു തമിഴ് സിനിമയാണ് ഭക്തനന്ദനാർ .1935  ജനുവരി  1 നു  ഈ ചിത്രം പ്രദർശനം തുടങ്ങി.
മറാഠാ മരംകൊത്തി ഇംഗ്ലീഷ് വിലാസം https://ml.wikipedia.org/wiki/Yellow_Crowned_Woodpecker
നാട്ടിൻ‌പുറങ്ങളിലും കാട്ടിലും ഒരു പോലെ കണ്ടുവരാറുള്ള പക്ഷിയാണ് മറാട്ടാ മരംകൊത്തി ( ഇംഗ്ലീഷ് : Yellow Fronted Pied Woodpecker ) ഇന്ത്യയുടെ വടക്കുകിഴക്കൻ സംസ്ഥാനങ്ങളൊഴിച്ച് മറ്റ് ഭാഗങ്ങളിലെല്ലാം ഇവയെ കാണാറുണ്ട്.
ചിറകുകൾ, മുതുക്, വാൽ എന്നിവയിൽ വെള്ളകുത്തുകളുണ്ട്.
ആൺപക്ഷിയുടെ നെറ്റിയും തലയും മഞ്ഞ നിറവും ഉച്ചിപ്പൂവ് ചുവന്നതുമാണ്.
ശരീരത്തിന്റെ അടിവശത്ത് തവിട്ട് വരകളുണ്ട്.
പിടയുടെ തലയ്ക്ക് വൈക്കോലിന്റെ നിറമാണ്.
വയറ്റത്ത് നടുവിലായി ചുവപ്പ് നിറവും കാണുന്നു.
1801 -ൽ ദ്വിനാമപ്രകാരം ഇഗ്ലീഷ് പക്ഷിശാസ്ത്രജ്ഞനായ ജോൺ ലൻതം മറാഠാ മരംകൊത്തിയെ ആദ്യമായി വിവരിച്ചത് പൈകസ് മഹ്രാട്ടെൻസിസ് എന്നാണ്.
ടാക്സോണമി കമ്മിറ്റിയായ പക്ഷിശാസ്ത്ജ്ഞരുടെ യൂണിയൻ ലെയോപൈകസ്, ഡെൻട്രോകോപ്റ്റസ് എന്നീ ജീനസുകളെ സംയോജിപ്പിച്ച് വലിയ ഡെൻട്രോപൈകസ് ജീസസിലേയ്ക്ക് മാറ്റി.
ചില വർഗ്ഗീകരണ ശാസ്ത്രജ്ഞന്മാർ ഇതിനെ ഡെൻട്രോകോപോസ് ജീനസിലേയ്ക്ക് മാറ്റുകയുണ്ടായി.
അവലംബം Leiopicus mahrattensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബോകോ ഹറം ഇംഗ്ലീഷ് വിലാസം https://ml.wikipedia.org/wiki/Boko_Haram ബോകോ ഹറാമിന് ശക്തമായ സ്വാധീനമുള്ള നൈജീരിയൻ പ്രദേശങ്ങൾ (പച്ചയിൽ)
നൈജീരിയയിൽ പ്രവർത്തിക്കുന്ന ഇസ്ലാം മതത്തിന്റെ പേരിലുള്ള ഒരു തീവ്രവാദ ഗ്രൂപ്പാണ് ബോകോ ഹറാം എന്ന സംഘടന.
പ്രാദേശിക ഭാഷയിൽ "പാശ്ചാത്യ വിദ്യാഭ്യാസം വിലക്കിയിരിക്കുന്നു" എന്നാണ് ബോകോ ഹറാം എന്ന പേരിന്റെ അർത്ഥം.
മുഹമ്മദ് യൂസഫാണ് 2002ൽ ഈ സംഘടനയ്ക്ക് രൂപം നൽകിയത്.
നൈജീരിയയിലെ വടക്ക് കിഴക്കാൻ മേഖലയിലെ ബോർനൊ എന്ന സംസ്ഥാനത്ത് 2009ൽ  ആണ് ബോകോ ഹറാം രൂപം കൊണ്ടത്‌.
വിവിധ സംഘട്ടനങ്ങളിലായി 1200 ൽ അധികം ആളുകൾ കൊല്ലപ്പെട്ടിട്ടുണ്ട്.
പുറത്തേക്കുള്ള കണ്ണികൾ More information on Boko Haram Boko Haram Archived 2019-05-16 at the Wayback Machine .
Who are Boko Haram?
(CNN) Analysis of Boko Haram on IRIN News Former U.S. Ambassador to Nigeria arguing that Boko Haram is not a formal terrorist group Books versus bullets in north-east Nigeria RFI English
റാബിയ അൽ അദവിയ്യ ഇംഗ്ലീഷ് വിലാസം https://ml.wikipedia.org/wiki/Rabia_al-Adawiyya ധാന്യം പൊടിക്കുന്ന റാബിയ അൽ അദവിയ്യ: എട്ടാം നൂറ്റാണ്ടിലെ ഈ സൂഫി വിശുദ്ധ, ഒരിക്കൽ കർക്കശനായ ഒരു യജമാനന്റെ അടിമയായിരുന്നു.
റാബിയ  അൽ അദവിയ്യ എട്ടാം നൂറ്റാണ്ടിലെ (717-801) ഒരു  സൂഫി വിശുദ്ധവനിതയായിരുന്നു.
ഇറാഖിലെ ബസ്രയിൽ ജനിച്ച അവർ, റാബിയ അൽ ബസ്രി എന്ന പേരിലും അറിയപ്പെടുന്നു(അറബിക്:رابعة العدوية القيسية‎).
നരകഭയത്തിന്റേയും മോക്ഷകാമത്തിന്റേയും പ്രേരണമൂലമല്ലാതെയുള്ള നിസ്സ്വാർത്ഥ ദൈവസ്നേഹമായിരുന്നു റാബിയയുടെ ചിന്തയുടെ കേന്ദ്രബിന്ദു ...
റാബിയയുടെ ജീവിതത്തെക്കുറിച്ച് വിവരം നൽകുന്ന പ്രധാനരേഖ, അവരുടെ കാലത്തിന് നാലു നൂറ്റാണ്ടിലേറെ ശേഷം, സൂഫി വിശുദ്ധനും കവിയുമായിരുന്ന ഫരിദ് അദ്ദീൻ അത്തർ (1145-1221) രചിച്ച തദ്കിറത്ത് എ ഔലിയ (ദൈവപ്രീതരുടെ ചരിത്രം) ആണ്.
തന്റെ രചനക്ക് അദ്ദേഹം മുൻകാലരേഖകളെ ആശ്രയിച്ചിരിക്കുമെന്ന് കരുതപ്പെടുന്നു.
റാബിയ സ്വയം ഒന്നും എഴുതിയിട്ടില്ല.
റാബിയയുടെ ജീവിതത്തേയും ചിന്തയേയും സംബന്ധിച്ച ഏറ്റവും സമഗ്രമായ ആധുനിക രചന ബ്രിട്ടീഷ് അക്കാദമിക് മാർഗരറ്റ് സ്മിത്ത് ബിരുദാനന്തരബിരുദ ഗവേഷണത്തിന്റെ ഭാഗമായി 1928-ൽ എഴുതിയ ലഘുകൃതിയാണ്.
"യോഗിനി റാബിയയും, ഇസ്ലാമിലെ അവരുടെ സഹവിശുദ്ധരും" (Rabia the Mystics and Her Fellow Saints in Islam) എന്നാണ് ആ കൃതിയുടെ പേര്.
മാതാപിതാക്കളുടെ നാലു പെണ്മക്കളിൽ ഏറ്റവും ഇളയവളായിരുന്നു റാബിയ.
റാബിയ എന്ന പേരിന് നാലാമത്തെ പെൺകുട്ടി എന്നാണ് അർത്ഥം.
പാവപ്പെട്ടതെങ്കിലും ബഹുമാന്യത കല്പിക്കപ്പെട്ടിരുന്ന ഒരു കുടുംബത്തിലാണ് അവൾ ജനിച്ചത്.
കുട്ടി ജനിച്ച സമയത്ത് വീട്ടിൽ വിളക്കിനുള്ള എണ്ണയോ പിള്ളക്കച്ചയോ പോലും ഇല്ലാതിരിക്കാൻ മാത്രം പാവപ്പെട്ടവരായിരുന്നു റാബിയയുടെ മാതാപിതാക്കൾ എന്നാണ് ഫരീദ് അൽ ദിൻ അത്തർ രേഖപ്പെടുത്തിയിരിക്കുന്നത്.
അയലത്തെ വീട്ടിൽ നിന്ന് ഇത്തിരി എണ്ണ കടം വാങ്ങാൻ ഭാര്യ ആവശ്യപ്പെട്ടെങ്കിലും സ്രഷ്ടാവായ ദൈവത്തോടല്ലാത്തെ മറ്റാരോടും ഒന്നും ആവശ്യപ്പെടുകയില്ല എന്ന് തീരുമാനിച്ചിരുന്ന റബിയയുടെ പിതാവിന് അതിന് മനസ്സുണ്ടായില്ല.
അയൽവീട്ടിൽ പോയതായി ഭാവിച്ച് അദ്ദേഹം വെറും കയ്യോടെ മടങ്ങിവന്നു.
ആ രാത്രി പ്രവാചകൻ റാബിയയുയുടെ പിതാവിന് പത്യക്ഷപ്പെട്ടു.
അന്നു ജനിച്ച കുട്ടി ദൈവത്തിനു പ്രിയപ്പെട്ടവളും അനേകർക്ക് സന്മാർഗ്ഗം കാണിച്ചുകൊടുക്കാനുള്ളവളും ആണെന്ന് അദ്ദേഹം പിതാവിന് വെളിപ്പെടുത്തി.
വ്യാഴാഴ്ച രാത്രികളിൽ പതിവുള്ള ദുരൂദ് ജപം ഒരിക്കൽ മുടക്കിയതിന് പിഴയായി 400 ദിനാർ കൊടുക്കാൻ ആവശ്യപ്പെടുന്ന ഒരു സന്ദേശവുമായി ബസ്രായിലെ അമീറിനടുത്തേക്ക് പോകാൻ പ്രവാചകൻ റാബിയയുടെ പിതാവിനോടാവശ്യപ്പെട്ടെന്നും, സന്ദേശം കിട്ടിയപ്പോൾ ദൈവം തന്നെ സ്മരിച്ചതോർത്ത് സന്തോഷിച്ച അമീർ ആയിരം ദിനാർ പാവങ്ങൾക്കിടയിൽ വിതരണം ചെയ്യുകയും സന്ദേശവാഹകന് 400 ദിനാർ കൊടുക്കുകയും ചെയ്തു എന്നും കഥയിലുണ്ട്.
അടിമത്തം, മോചനം
പിതാവിന്റെ മരണശേഷം ബസ്രായിൽ വലിയ ക്ഷാമമുണ്ടായപ്പോൾ സഹോദരിമാരിൽ നിന്ന് വേർപെട്ടുപോയ റാബിയ ഒരു സാർത്ഥവാഹകസംഘത്തോടൊപ്പം യാത്ര ചെയ്യവേ കൊള്ളക്കാരുടെ കയ്യിൽ അകപ്പെട്ടു.
അവരുടെ പ്രമുഖൻ റാബിയയെ പിടിച്ച് അടിമയാക്കി, കർക്കശക്കാരനായ ഒരു യജമാനന്  വിറ്റു.
പകൽ അടിമത്തത്തിലെ കഠിനാധ്വാനത്തിനു ശേഷം രാത്രി മുഴുവൻ പ്രാർത്ഥിക്കുന്നതും ഉപവസിക്കുന്നതും അവൾ പതിവാക്കി.
ഒരിക്കൾ അർത്ഥരാത്രി ഉണർന്ന യജമാനൻ റാബിയ ഇങ്ങനെ പ്രാർത്ഥിക്കുന്നത് കേട്ടു: “ എന്റെ കണ്ണുകളുടെ ആനന്ദമായ പ്രഭോ, അങ്ങയെ ഹൃദയപൂർവം സേവിക്കുവാനും കല്പനകൾ പാലിക്കുവാനും ഞാൻ എത്രമാത്രം ആഗ്രഹിക്കുന്നെന്ന് അവിടത്തേയ്ക്ക് അറിയാമല്ലോ. സ്വതന്ത്രയായിരുന്നെങ്കിൽ ഞാൻ രാപകൽ പ്രാർത്ഥനയിൽ ചെലവഴിക്കുമായിരുന്നു. എന്നാൽ എന്നെ അങ്ങ് ഒരു മനുഷ്യജീവിയുടെ അടിമയാക്കിയിരിക്കുമ്പോൾ ഞാൻ എന്തു ചെയ്യാനാണ്?" ”
ഇത്രയേറെ വിശുദ്ധയായി ഒരാളെ അടിമയായി വച്ചുകൊണ്ടിരിക്കുന്നത് ദൈവനിന്ദയാകുമെന്ന് ഭയന്ന യജമാനൻ പ്രഭാതത്തിൽ റാബിയയെ മോചിപ്പിച്ചു.
അധികാരങ്ങളോടെ ആ വീട്ടിൽ തന്നെ കഴിയുന്നതോ മറ്റെവിടെയെങ്കിലും പോയി ജീവിക്കുന്നതോ തെരഞ്ഞെടുക്കാനും അദ്ദേഹം അവളെ അനുവദിച്ചു.
വീടുവിട്ട് മറ്റെവിടെയെങ്കിലും പോയി ഏകാന്തപ്രാർത്ഥനയിൽ മുഴുകാനാണ് റാബിയ തീരുമാനിച്ചത്.
ജീവിതകാലമത്രയും നിസ്സ്വാർത്ഥമായ ദൈവസ്നേഹത്തിലും, ആത്മപരിത്യാഗത്തിലും റാബിയ ഉറച്ചുനിന്നു.
തന്റേതെന്നുപറയാൻ, പൊട്ടിയ ഒരു മൺപാത്രവും, പരുക്കൻ പായും, തലയിണയായി ഒരിഷ്ടികയും ആണ് അവർക്കുണ്ടായിരുന്നതെന്ന് പറയപ്പെടുന്നു.
രാത്രിമുഴുവൻ അവർ പ്രാർത്ഥനയിലും ധ്യാനത്തിലും ചെലവഴിച്ചു.
ഉറങ്ങേണ്ടിവരുന്നത് അവർക്ക് മനസ്താപമുണ്ടാക്കി.
റാബിയയുടെ പ്രശസ്തി പരന്നതോടെ ധാരാളം ശിഷ്യന്മാർ അവർക്കുണ്ടായി.
അക്കാലത്തെ പ്രമുഖ ധാർമ്മിക ചിന്തകന്മാരിൽ പലരും അവരുമായി ചർച്ചകളിൽ ഏറെപ്പെട്ടു.
ബസ്രായിലെ അമീർ ഉൾപ്പെടെ പലരിൽ നിന്നും അവർക്ക് വിവാഹാഭ്യർത്ഥനകൾ ലഭിച്ചതായി പറയപ്പെടുന്നു.
എന്നാൽ അവയൊക്കെ റാബിയ നിരസിക്കുകയാണുണ്ടായത്.
എന്തുകൊണ്ട് ഒരു ഭർത്താവിനെ കണ്ടെത്തുന്നില്ല എന്നു ചോദിച്ചവർക്ക് റാബിയ കൊടുത്ത മറുപടി ഇതാണ്: “ "മൂന്നു വ്യഗ്രതകൾ എന്നെ വലയ്ക്കുന്നു. അവയ്ക്ക് നിങ്ങൾ പരിഹാരം കണ്ടെത്താമെങ്കിൽ ഞാൻ വിവാഹം കഴിക്കാം. എന്റെ വ്യഗ്രതകൾ ഇവയാണ്: എനിക്ക് ദൈവപ്രീതിയിൽ മരിക്കാനാകുമോ? അന്ത്യവിധിദിവസം എന്റെ കർമ്മങ്ങളുടെ പത്രിക കിട്ടാൻ പോകുന്നത്  ഇടം കയ്യിലോ വലം കയ്യിലോ? ആ ദിവസം എനിക്ക് സ്ഥാനം കിട്ടുക ഇടതുവശത്തോ വലതുവശത്തോ?"  ഇക്കാര്യത്തിൽ റാബിയക്ക് ഉറപ്പുകൊടുക്കുക തങ്ങളുടെ കഴിവിനപ്പുറമാണെന്ന് ജനങ്ങൾ പറഞ്ഞു.  "ഈ വ്യഗ്രതകൾ ചുമക്കുന്ന പെണ്ണിന് ഭർത്താവിനെ മോഹിക്കാനാകുന്നതെങ്ങനെ?" എന്നാണ് അപ്പോൾ റാബിയ ചോദിച്ചത്. ”
ദൈവപ്രേമവും ദൈവതൃഷ്ണയും റാബിയയിൽ ജ്വലിച്ചിരുന്നെന്നും ജനങ്ങൾ, യേശുവിന്റെ മാതാവ് മറിയത്തോട് ഉപമിക്കാവുന്ന കറയില്ലാത്ത രണ്ടാം മറിയമായ അവരെ കണക്കാക്കിയെന്നും അവരുടെ ജീവചരിത്രകാരൻ ഫരീദ് അൽ ദിൻ അത്തർ പറയുന്നു.
ദൈവയോഗത്തിന്റെ വഴി അവസാനം വരെ പിന്തുടർന്ന റാബിയ മരിച്ചത് എണ്പത്തിയഞ്ചിനടുത്ത് വയസ്സുള്ളപ്പോഴാണ്.
ദൈവബോധം അവരെ എപ്പോഴും പിന്തുടർന്നു.
"എന്റെ നാഥൻ എപ്പോഴും എന്നോടൊപ്പമുണ്ട്" എന്ന് അവർ തന്റെ സൂഫി സുഹൃത്തുക്കളോട് പറഞ്ഞു.
യെരുശലേമിലായിരുന്നു മരണം എന്ന് പറയപ്പെടുന്നു.
റാബിയയുടെ പരിത്യാഗപരിപൂർണ്ണതയേക്കാൾ ശ്രദ്ധേയമായത്  ദൈവപ്രേമത്തെക്കുറിച്ച് അവർ അവതരിപ്പിച്ച വീക്ഷണമാണ്.
നരകഭയത്തേയും മോക്ഷകാമത്തേയും ആശ്രയിക്കാതെയുള്ള നിസ്സ്വാർത്ഥദൈവപ്രേമമെന്ന ആശയത്തിന്  പ്രാധന്യം കൊടുത്ത ആദ്യത്തെ സൂഫി പുണ്യാത്മാവ്  റാബിയ ആണ് .
അവർ ഇങ്ങനെ പ്രാർത്ഥിച്ചു: “ നരകഭയം മൂലം ഞാൻ നിന്നെ ആരാധിച്ചാൽ, എന്നെ നരകത്തിൽ എരിയ്ക്കുക്കുക ,
പറുദീസ മോഹിച്ച് ഞാൻ നിന്നെ ആരാധിച്ചാൽ എന്നെ പറുദീസയ്ക് പുറത്തു നിർത്തുക.
എന്നാൽ ഞാൻ നിന്നെ നീയായി അറിഞ്ഞ് സ്നേഹിച്ചാൽ, നിന്റെ നിത്യസൗന്ദര്യം എനിക്ക് നിരസിക്കാതിരിക്കുക.
ദൈവപ്രേമത്തെക്കുറിച്ചുള്ള റാബിയയുടെ ചിന്ത വ്യക്തമാക്കുന്ന ഒരു കഥ പ്രസിദ്ധമാണ്.
ഒരു ദിവസം ഒരിക്കൽ അവർ‍, ബസ്രായിലെ തെരുവുകളിലൂടെ ഒരു കയ്യിൽ ഒരു തൊട്ടി വെള്ളവും മറ്റേക്കയ്യിൽ ഒരു തീപ്പന്തവും പിടിച്ച് ഓടി.
എന്താണ് ചെയ്യുന്നതെന്നു ചോദിച്ചവർക്ക് റാബിയ കൊടുത്ത മറുപടി ഇതായിരുന്നു: “ എനിക്ക് സ്വർഗ്ഗത്തിന് തീ വയ്ക്കണം; നരകത്തെ വെള്ളത്തിൽ മുക്കുകയും വേണം.  ദൈവത്തിലേയ്ക്കുള്ള വഴിയിൽ അവ രണ്ടും വിലങ്ങുതടികളാണ്.  ശിക്ഷയെ ഭയന്നോ സമ്മാനം മോഹിച്ചോ ഉള്ള ദൈവാരാധന ഞാൻ ഇഷ്ടപ്പെടുന്നില്ല. ദൈവസ്നേഹത്തെപ്രതിയുള്ള ആരാധനയാണ്  എനിക്കിഷ്ടം. ”
സാത്താനെ വെറുക്കുന്നോ എന്ന ചോദ്യത്തിന് റാബിയ കൊടുത്ത മറുപടി, തന്നെ ഗ്രസിച്ചിരിക്കുന്ന ദൈവസ്നേഹം ദൈവത്തോടല്ലാതെ മാറ്റോരോടുമുള്ള സ്നേഹത്തിനോ ദ്വേഷത്തിനോ ഇടം അനുവദിക്കുന്നില്ല എന്നാണ്.
നുറുങ്ങുകൾ ഒരിക്കൽ ഹസൻ ബസ്രി, റാബിയയെ ഒരു ജലാശയത്തിനടുത്ത് കണ്ടുമുട്ടി.
തന്റെ നമസ്കാരത്തടുക്ക് വെള്ളത്തിനുമേൽ വിരിച്ചിട്ട് അദ്ദേഹം റാബിയയോട് പറഞ്ഞു:"റാബിയ! വരുക, നമുക്കിവിടെ രണ്ടു റക‌അത്തുകൾ നിസ്കരിക്കാം."
റാബിയ അതിന് ഇങ്ങനെ മറുപടി പറഞ്ഞു: "ഹസ്സൻ, ആത്മീയധനം ഭൗതികകമ്പോളത്തിൽ പ്രദർശിപ്പിക്കണമെന്നാണെങ്കിൽ, അവ മറ്റുള്ളവരുടെ കൈവശം ഇല്ലാത്തവ ആയിരിക്കണം."
പിന്നെ അവർ തന്റെ നമസ്കാരത്തടുക്ക് വായുവിലെറിഞ്ഞിട്ട് അതിൽ കയറി ഇരുന്നശേഷം ഇങ്ങനെ പറഞ്ഞു: "ഇവിടെ വന്നിരിക്കൂ ഹസ്സൻ. ഇവിടെയാകുമ്പോൾ ആളുകൾക്ക് നമ്മെ കാണാനുമാകും."
തുടർന്ന് അവർ കൂട്ടിച്ചേർത്തു: "ഹസ്സൻ താങ്കൾ ചെയ്തത് മത്സ്യങ്ങൾക്ക് ചെയ്യാനാകം. ഞാൻ ചെയ്തത് ചെയ്യാൻ പക്ഷികൾക്കും കഴിയും. യഥാർത്ഥ കാര്യം ഈ കൗശലങ്ങൾക്കൊക്കെ അപ്പുറത്താണ്. അതിലാണ് നാം ശ്രദ്ധ വയ്ക്കേണ്ടത്."
സദാ ദൈവചിന്തയിൽ കഴിഞ്ഞിരുന്ന റാബിയയെ പറ്റി ഒരു കഥ ഇങ്ങനെയാണ്.
ഒരിക്കൽ നടന്നു വരികയായിരുന്ന റാബിയയോട് ഒരു പരിചയക്കാരൻ കുശലമന്വേഷിച്ചു.
"അല്ലാ, എവിടെ നിന്നും വരുന്നു? എങ്ങോട്ടേക്കാണ്?"
റാബിയയുടെ മറുപടി അവരുടെ ദൈവബോധം കാണിക്കുന്നു.
റാബിയ പറഞ്ഞു "ദൈവത്തിൽ നിന്നാണ് നാം വരുന്നത്. അവനിലേക്കാണ് നാം മടങ്ങുന്നത്."
തിരച്ചിൽ ഒരിക്കൽ റബിയ തന്റെ വീടിനു മുന്നിൽ ചപ്പു ചവറുകൾക്കിടയി എന്തോ തിരയുന്നതായി അയൽ വാസികളുടെ ശ്രദ്ധയിൽ പെട്ടു.
ആളുകളും അവരുടെ കൂടെ തിരയാൻ തുടങ്ങി.
കുറേ നേരം തിരഞ്ഞ ശേഷം കൂട്ടത്തിലൊരാൾ ചോദിച്ചു.
റാബിയ നമ്മളെന്താണ് തെരയുന്നത്?.
അവർ പറഞ്ഞു ഞാൻ എന്റെ സൂചിയാണ് തിരയുന്നത്.
അവർ പറഞ്ഞു വളരെ ചെറിയ സാധനം അതെവിടെയാണ് പോയതെന്ന് അറിഞ്ഞിരുന്നെങ്കിൽ എളുപ്പമായിരുന്നു.
അവർ പറഞ്ഞു ഞാൻ വീട്ടിനകത്ത് തുന്നിക്കൊണ്ടിരിക്കുമ്പോളാണ് അവിടെയാണ് സൂചി പോയത്.
ആളുകൾ അതിശത്തോടെ ചോദിച്ചു അകത്ത് പോയ സൂചി വീട്ടിന്റെ പുറത്ത് തെരഞ്ഞിട്ട് എന്താ കാര്യം?.
അവർ പറഞ്ഞു നാം ഇതുതന്നെയല്ലേ ചെയ്യുന്നത്.
നമ്മുടെ മനസ്സിനകത്തുള്ള ദൈവത്തെ നാം നമുക്ക് പുറത്ത് തിരയുന്നു....
ബ്ലൂ വെൽവെറ്റ് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Blue_Velvet_(film)
ഡേവിഡ് ലിഞ്ച് രചനയും സംവിധാനവും നിർവഹിച്ച 1986 അമേരിക്കൻ നിയോ-നോയർ മിസ്റ്ററി ചിത്രമാണ് ബ്ലൂ വെൽവെറ്റ് .
കൈൽ മക്ലക്ലാൻ , ഇസബെല്ലാ റോസ്സെല്ലിനി , ഡെനിസ് ഹോപ്പെർ , ലോറ ഡേൺ എന്നിവരാണ് ചിത്രത്തിലെ മറ്റ് പ്രമുഖർ.
ടോണി ബെന്നെറ്റിന്റെ 1951-ലെ ഗാനം ഇതേ പേരിലാണ് അറിയപ്പെടുന്നത്.
അസുഖമുള്ള പിതാവിനെ കാണാൻ നാട്ടിലേക്ക് മടങ്ങുമ്പോൾ, ഒരു വയലിൽ മനുഷ്യന്റെ ചെവി മുറിച്ചതായി കണ്ടെത്തിയ ഒരു യുവ കോളേജ് വിദ്യാർത്ഥിയെ ഈ സിനിമ പ്രതിപാദിക്കുന്നു.
അത് ഒരു വലിയ ക്രിമിനൽ ഗൂഢാലോചന കണ്ടെത്തുന്നതിന് കാരണമാകുന്നു.
Notes കൂടുതൽ വായനയ്ക്ക് Atkinson, Michael (1997).
Blue Velvet .
Long Island, New York.
: British Film Institute.
ISBN 0-85170-559-6 .
Drazin, Charles (2001).
Blue Velvet: Bloomsbury Pocket Movie Guide 3 .
Bloomsbury Publishing.
ISBN 0-7475-5176-6 .
Lynch, David and Rodley, Chris (2005).
Lynch on Lynch .
Faber and Faber: New York.
ISBN 978-0-571-22018-2 .
പുറം കണ്ണികൾ Blue Velvet ഇന്റർനെറ്റ് മൂവി ഡാറ്റാബേസിൽ Blue Velvet ഓൾമുവീയിൽ ബോക്സ് ഓഫീസ് മോജോയിൽ നിന്ന് Blue Velvet മെറ്റാക്രിട്ടിക്കിൽ നിന്ന് Blue Velvet റോട്ടൻ ടൊമാറ്റോസിൽ നിന്ന് Blue Velvet
ബ്ളാക്ക്ബീയർഡ് ഇംഗ്ലീഷ് വിലാസം https://ml.wikipedia.org/wiki/Blackbeard ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
വെസ്റ്റ് ഇൻഡീസിന് ചുറ്റും ബ്രിട്ടന്റെ വടക്കേ അമേരിക്കൻ കോളനികളുടെ കിഴക്കേ തീരങ്ങളിലും പ്രവർത്തിച്ചിരുന്ന  ഒരു കടൽക്കൊള്ളക്കാരനായിരുന്നു ബ്ലാക്ക്‌ബിയേഡ് (Blackbeard) എന്ന് പരക്കെ അറിയപ്പെട്ടിരുന്ന എഡ്വേർഡ് താച്ച് ( c. – 22 നവംബർ 1718).
എഡ്വേർഡിന്റെ ആദ്യകാല ജീവിതത്തെക്കുറിച്ച് വളരെക്കുറച്ചു പേർക്ക് മാത്രമേ അറിയൂ.
എന്നാൽ അദ്ദേഹം ക്വീൻ ആൻസ് യുദ്ധസമയത്ത്  സ്വകാര്യ കപ്പലുകളിൽ നാവികനായിരുന്നിരിക്കാം എന്നു കരുതപ്പെടുന്നു.
1716- ൽ എഡ്വേർഡ് ക്യാപ്റ്റൻ ബെഞ്ചമിൻ ഹാർനിഗോൾഡിന് പട്ടാളത്താവളമുള്ള ന്യൂ പ്രൊവിഡൻസിലെ ബഹാമിയൻ ദ്വീപിൽ താമസമാവുകയും തുടർന്ന് കപ്പൽ ജോലിക്കാരനാകുകയും ചെയ്തു.
അദ്ദേഹത്തെ ഹാർനിഗോൾഡ് ചെറിയ പായ്കപ്പലിന്റെ ക്യാപ്റ്റനാക്കുകയും ചെയ്തു.
പിടിക്കപ്പടുമ്പോൾ ഇരുവരും നിരവധി കടൽക്കൊള്ളകളിൽ ഏർപ്പെട്ടിരുന്നു.
Edward Teach (Black Beard), Walking the Plank, from the Pirates of the Spanish Main series (N19) for Allen Ginter Cigarettes MET DP835032
ടീച്ച് 40 തോക്കുകളുമായി ലാ കോൺകോർഡ് എന്നറിയപ്പെടുന്ന ഫ്രഞ്ച് അടിമക്കപ്പൽ പിടിച്ചടക്കുകയും അതിനെ ക്വീൻ ആൻസ് റിവഞ്ച് എന്ന് പുനർനാമകരണം ചെയ്യുകയും ചെയ്തു.
ടീച്ച് ഒരു കടൽക്കൊള്ളക്കാരനായി മാറുകയും കട്ടിയുള്ള കറുത്ത താടിയും പേടിപ്പിക്കുന്ന രൂപഭാവവും മൂലം അദ്ദേഹത്തിന് ബ്ളാക്ക്ബീയർഡ് എന്ന വിളിപ്പേര് ഉണ്ടാകുകയും ചെയ്തു.
തന്റെ ശത്രുക്കളെ പേടിപ്പിക്കാൻ അദ്ദേഹം തന്റെ തൊപ്പിയുമായി കൂട്ടിയിടിച്ച് കത്തിച്ച ഫ്യൂസ്‌(സ്ലോ മാച്ച്).
നിർമ്മിച്ചതായി രേഖപ്പെടുത്തിയിരിക്കുന്നു.
അദ്ദേഹം കടൽക്കൊള്ളക്കാരുടെ ഒരു സഖ്യം രൂപീകരിക്കുകയും സൗത്ത് കരോലിനയിലെ ചാൾസ് ടൗൺ തുറമുഖം ഉപരോധിക്കുകയും തുറമുഖവാസികളെ മോചിപ്പിക്കുകയും ചെയ്തു.
തുടർന്ന് നോർത്ത് കരോലിനയിലെ ബീഫോർട്ടിലെ ഒരു മണൽത്തിട്ടയിൽ കരയ്ക്കടിഞ്ഞ ക്വീൻ ആൻസ് റിവഞ്ചിൽ നിന്ന് അദ്ദേഹം ഓടിരക്ഷപ്പെട്ടു.
സ്റ്റെഡ് ബോണറ്റുമായി ബന്ധം വേർപെടുത്തിയ അദ്ദേഹം നോർത്ത് കരോലിനയിലെ ബാത്തിൽ സ്ഥിരതാമസമാക്കി.
അവിടെ അദ്ദേഹം ഒരു രാജകീയ പാപക്ഷമ സ്വീകരിക്കുകയും ചെയ്തു.
പക്ഷേ ഉടൻ അദ്ദേഹം തിരിച്ച് കടലിലേക്കു പോയി.
അവിടെ അദ്ദേഹം വിർജീനിയ ഗവർണറായിരുന്ന അലക്സാണ്ടർ സ്പോട്ട്സ് വുഡിന്റെ ശ്രദ്ധയിൽപ്പെട്ടു.
ഒരു വിപ്ലവ പോരാട്ടത്തിനുശേഷം 1718 നവംബർ 22 ന് സ്പോട്ട്സ് വുഡ് പട്ടാളക്കാരെയും നാവികരെയും സംഘടിപ്പിച്ച് കടൽക്കൊള്ളക്കാരെ പിടികൂടി.
റോബർട്ട് മെയ്നാർഡിന്റെ നേതൃത്വത്തിൽ നാവികസേന നയിച്ച ചെറിയൊരു ശക്തിയിൽ ടീച്ചിന്റെ പായ്കപ്പലിൽ  അനേകം പേർ കൊല്ലപ്പെടുകയുണ്ടായി.
ബ്ലാക്ക് ബിയേർഡിന്റെ ആദ്യകാല ജീവിതത്തെക്കുറിച്ച് വളരെ കുറച്ച് കാര്യങ്ങൾ മാത്രമേ അറിയൂ.
അദ്ദേഹത്തിന്റെ മരണസമയത്ത് 35 നും 40 നും ഇടയിൽ പ്രായമുള്ളവനും 1680 ൽ ജനിച്ചവനുമാണെന്ന് വിശ്വസിക്കപ്പെടുന്നു.
സമകാലീന രേഖകളിൽ അദ്ദേഹത്തിന്റെ പേര് മിക്കപ്പോഴും ബ്ളാക്ക്ബീയർഡ്, എഡ്വേർഡ് തച്ച്, അല്ലെങ്കിൽ എഡ്വേർഡ് ടീച്ച് എന്നാണ് വിളിക്കുന്നത്.
രണ്ടാമത്തേത് മിക്കപ്പോഴും ഉപയോഗിക്കാറുണ്ട്.
തച്ചാ, തച്ച്, താഷ്, തക്, ടാക്, തച്ചെ, തീച്ച് എന്നിങ്ങനെ പേരുകളുടെ പല സ്പെല്ലിംഗുകളും ഉണ്ട്.
ഒരു ആദ്യകാല സ്രോതസ്സ് തന്റെ കുടുംബപ്പേര് ഡ്രൂമണ്ട് എന്നാണ് അവകാശപ്പെടുന്നത്.
പക്ഷേ പിന്തുണയുള്ള രേഖകളുടെ അഭാവം മൂലം ഇത് അസാധ്യമാകുന്നു.
കടൽക്കൊള്ളക്കാർ  സ്വമേധയാ കുടുംബത്തിൻറെ പേര് കളങ്കപ്പെടുത്താൻ തയ്യാറാകാത്തതിനാൽ ശരിയായ കുടുംബപ്പേര്  ഉപയോഗിച്ചിരുന്നില്ല.
അതിനാൽ ഇത് ടീച്ചിന്റെ യഥാർത്ഥനാമം  അറിയാൻ തടസ്സമായി.
ബ്രിട്ടീഷ് അമേരിക്കൻ കോളനികളുടെ 17-ാം നൂറ്റാണ്ടിന്റെ ഉദയവും, 18-ാം നൂറ്റാണ്ടിലെ അറ്റ്ലാന്റിക് അടിമവ്യവസായ വ്യാപനം വിപുലീകരിക്കാൻ ബ്രിസ്റ്റോളിൽ ഒരു പ്രധാന അന്താരാഷ്ട്ര സമുദ്രാതിർത്തി തുറമുഖം നിർമ്മിച്ചു.